Document ID: 32000D0061

32000D0061
L 022/62
JURNALUL OFÍCIAL AL UNIUNII EUROPENE
DECIZIA COMISIEI
din 21 decembrie 1999
de modificare a Deciziei 93/436/CEE de stabilire a anumitor condiții speciale care reglementează importurile de produse pescărești din Chile
[notificată cu numărul C(1999) 4749]
(Text cu relevanță pentru SEE)
(2000/61/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Directiva 97/79/CE (2), în special articolul 11,
întrucât:
(1)
certificatul de sănătate animală pentru produsele pescărești originare din Chile și destinate exportului către Comunitatea Europeană a fost stabilit de Decizia 93/436/CEE a Comisiei din 30 iunie 1993 de stabilire a anumitor condiții speciale care reglementează importurile de produse pescărești din Chile (3), astfel cum a fost modificată ultima dată prin Decizia 96/674/CE (4).
(2)
condițiile pentru importul de moluște bivalve, echinoderme, tunicieri și gasteropode marine originare din Chile sunt stabilite de Decizia 96/675/CE a Comisiei (5).
(3)
trimiterile legislative citate în modelul de certificat de sănătate animală inclus în anexa A la Decizia 93/436/CEE conțin câteva greșeli, fiind, prin urmare, necesară modificarea acestuia.
(4)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa A la Decizia 93/436/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 21 decembrie 1999.

Labels: 3
18
6